An Treuzstummadur

An Treuzstummadur (titl orin alamanek : Die Verwandlung) zo un danevell skrivet gant ar skrivagner tchek Franz Kafka, bet embannet evit ar wech kentañ e 1915. Asambles gant Ar Prosez ez eo unan eus oberennoù brudetañ Kafka.
Enni e kont istor ur beajour-kenwerzh anvet Gregor Samsa, a zihun ur mintin hag en em gav treuzstummet en ur «c'hwil-du ramzel». Gant ar vurutellerien e vez renket er vezoudelouriezh. E 2009 e voe embannet troidigezh vrezhonek Yann Talbot gant Al Lanv.

Puilh eo an displegadennoù a gaver diwar-benn An Treuzstummadur : e levr Stanley Corngold (The Commentator's Despair)Stanley Corngold, The Commentators' Despair; The Interpretation of Kafka's "Metamorphosis", Associated Faculty Pr Inc, 1973, ISBN 978-0-8046-9051-5  e kaver ouzhpenn 130 anezho, evel an doare ma tegemerer tud disheñvel er gevredigezh, met ivez an digenvez ha dic'hoanag an dud lakaet a gostez.
Estreget korf Gregor Samsa a gemm en danevell. N'eus displegadenn ebet d'e dreuzstummadur. Er c'hontrol e weler penaos e kemm emzalc'h e familh a-feur ma ya an istor war-raok ha ma ya e stad war fallaat. Er penn-kentañ ez eo gwan e dad ha nerzhus e teu da vezañ. E c'hoar, a zo karantezus er penn-kentañ, a gemer tamm-ha-tamm an traoù e-karg hag a gemer perzh en argas he breur. 

 Lodennoù an danevell 

 I : Gregor o tihuniñ hag o tizoloiñ e neuz nevez
 II : evezhiadennoù diwar-benn korf Gregor
 III : emzalc'h e familh 
 IV : kemmoù en emzalc'h e c'hoar (dre redi) 
 V : kemmoù en emzalc'h e vamm (a fell dezhi gwelout he bugel)
 VI : kemmoù e kambr Gregor
 VII : c'hoant e familh : marv Gregor
 VIII : marv Gregor
 IX : e familh a grog en-dro gant ar vuhez pemdez

 Embann 
Embannet e voe evit ar wech kentañ e 1915 e Leipzig e niverenn miz Here ar gelaouenn Weiße Blätter, renet gant René Schickele. E miz Kerzu 1915 e voe embannet e stumm ul levr gant Kurt Wolff Verlag, Leipzig (war ar golo orin e lenner «1916»), en dastumad Der jüngste Tag.

E brezhoneg
Embannet eo bet e 2009 e brezhoneg gant al Lanv, troet eo bet an destenn diwar an alamaneg gant Yann Talbot.

 E media all 
Meur a film a zo bet, en o zouez:
 (1987)
 Die Verwandlung (1975)
 Förvandlingen (1976/I)
 Metamorphosis of Mr. Samsa (1977) gant Caroline Leaf
 The Metamorphosis of Franz Kafka (1993) gant Carlos Atanes
 Prevrashcheniye (2002)
 Franz Kafka's Metamorphosis acoustical liberation e lec'hienn LibriVox
 Metamorfosis (2004)
 A Metamorfose (2007) en Internet Movie Database]
 Immersive Kafka: The Metamorphosis / Atvaltozas (2010) gant Sandor Kardos, Barnabas Takacs.

Bez ez eus ur strollad sonerezh post-rock amerikan anvet Gregor Samsa.

 Notennoù 

 Liammoù diavaez 
Embannadurioù enlinenn
 An destenn orin er Wikimammenn
 Die Verwandlung e lec'hienn DigBib.org (testenn, pdf, HTML)
 The Metamorphosis, troidigezh 2009 gant Ian Johnston, Malaspina University-College 
 An destenn e lec'hienn gutenberg.org]
 The Metamorphosis e lec'hienn LibriVox (levr da selaou)
Displegadennoù
 The Metamorphosis gant Vladimir Nabokov
 Existential Primer
 The Metamorphosis studiadenn, dodennoù, arroudoù ha dafar evit kelenn

Rummad:Danevelloù alamanek
Rummad:Franz Kafka
Rummad:Lennegezh alamanek an XXvet kantved
Rummad:Levrioù 1915